OpenLLM-France/wikimedia huggingface dataset:
# Fikardou

Fikardou (grezieraz: Φυκάρδου) Zipreko Errepublikako herri bat da, Troodos mendietan kokaturik dagoena, Nikosia hiriburutik 40 kilometro hego-mendebaldera. Zipreko Antigoaleko Departamentua da herriaren jabea eta 1978. urtean UNESCOren Gizateriaren ondare izateko hautagai izendatu zuten.
Ondoan dagoen Lazanias herrian XII. mendeko Machairas monasterioa dago.

## Etimologia

Hipotesi nagusiaren arabera fygá ándron (φυγά άνδρον) izenean du jatorria, "iheslarien ezkutalekua" esan nahi du. Dea dela inguruko Fikardos familia feudalaren aurreneko aipamen historikoa 1450. hamarkadakoa da.

## Historia

K.o. 400 eta 800 urteen artean ezegonkortasun handia izan zen Zipren, alde batetik paganismoaren aurka ezarritako legeen erruz eta bestetik kostaldea behin eta berriz erasotzen zuten arabiarrek eraginda. Horren ondorioz hainbat giza taldek mendialdera jo zuten ihesi eta superbibentziarako ezpataren legea ezarri zuten. Aipaturiko monasterioaren Machairas izenak "borroka" esan nahi du adibidez.
Kondairaren arabera iheslarien bi klan nagusik kontrolatzen zuten Troodos mendialdeko eremua; alde batetaik Kourrieak zeuden Kourion inguruan, mendialdearen ekialdea kontrolatzen zutenak, eta bestetik Braveak, Tamasos ingurukoak, eskualdearen mendebaldea kontrolatuz. 700. urtearen aldera Cyzicus Propontisetik etxera itzulitako gerra preso zipretarrek mendialdera jo zuten eta mendiko klanen indarra nabarmen handitu zenez Gobernuak iheslariei barkamena eman behar izan zien.
Fikardou herria Machairas monasterioaren menpekoa izan zen Erdi Aroan. Monasterioko agirien arabera Lythrodontas zelaietan fruitu arbolak eta olibondoak zeuden landatuta. Fikardouko biztanleek Olea oleaster (olibondo basatia) landatzen zuten basoan. 1195 eta 1310 artean Tenpluko Ordenaren lurrak izan ziren eta orden hori desegin zenean Ospitaleko Zaldunen esku gelditu zen.

## Deskribapena

Fikardou 900 metrotako altueran dago, Pitsilia eskualdean, Machairas basoak inguratuta. XIX. mendean herria hustu egin zen eta gaur egun XVIII. mendeko etxeek diraute, garaiko herri arkitekturaren erakusgarri, hauen artean aipagarrienak Katsiniosoen etxea, Achilleas Dimitrisen etxea eta Pedro eta Paulo apostoluen eliza txikia.
Bi etxe tradizional berriztu egin ziren Fikardouko Landa Museoa osatzeko.
Bi solairutako jauregi bat ere badago, Veneziarren garaiko arkitekturaren elementuak agertzen dituena. Beheko solairua zen bizitokia eta goian biltegia eta lantokia zeuden.

## Onespena

1987. urtean Europa Nostra Award saria irabazi zuen eta antzinako monumentua izendatua izan zen. 1978tik Gizateriaren ondare izateko hautagaien zerrendan dago.

## Erreferentziak

* 1 2 3 https://www.cyprusalive.com/en/fikardou-village. .
* ↑ «Cyprus History: The Trial of The Templars in Cyprus by Anne Gilmour-Bryson - cypnet.co.uk» www.cypnet.co.uk (Noiz kontsultatua: 2020-12-10).
* 1 2 «Fikardou village» www.visitcyprus.com (Noiz kontsultatua: 2020-12-10).
* 1 2 3 (Ingelesez) Discovering Fikardou: Your Guide to the Perfect Day in the Near Deserted Village | My Cyprus Insider. 2017-03-29 (Noiz kontsultatua: 2020-12-10).

## Kanpo estekak

* Datuak: Q5448228
* Multimedia: Fikardou / Q5448228
# Fikre Selassie Wogderess

Fikre Selassie Wogderess (ge'ez: ፍቅረ ሥላሴ ወግደረስ; Addis Abeba, 1945eko uztailaren 12a - ibidem, 2020ko abenduaren 12a) Etiopiako lehen ministroa izan zen 1986tik 1989ra estatu komunista honetako Mengistu Haile Mariamen lehendakaritzan. 1977ko otsailaren 3ko estatu-kolpearen ondoren, Derg alderdiko idazkari nagusi izendatu zuten. 1987an ezarri zenean, estatu komunista lehen ministro izendatu zuten eta bi urte geroago ordezkatu zuten. Etiopiako Gerra Zibila amaitu ondoren, 1996an genozidioa eta gizateriaren aurkako krimenak epaitu eta heriotza-zigorra ezarri zioten. 2010ean epaia aldatu zioten eta hurrengo urtean askatu zuten.
# Fijiko hindi

Fijiko hindi indoariar taldeko hizkuntza bat da. Fijin du sorburua, eta bertan finkatutako jatorri indiarreko 300.000 bat pertsonen ama hizkuntza da.
Adituen arabera hizkuntza hau oso ezberdina da Indian gehien mintzatzen den Hindi estandarrarekin konparatuz gero. Nederlandera eta Afrikaans arteko ezberdintasun maila antzekoa behintzat. Hizkuntzak bi aldaera nagusi ditu, batzuetan dialekto bezala sailkatuak, eta beste batzuetan hizkuntza bezala; Hindi bhojpuri eta hindi awadhi, ingeles eta fijiera hitz ugariekin. Ozeano Bareko azentuarekin hitz egiten da.
Azkenaldian, eta fijiarren egoera politiko gatazkatsuaren ondorioz, Fijiko indiar ugari Australiara, Zeelanda Berriara, Estatu Batuetara zein Kanadara migratu dira, eta haiekin batera beraien hizkuntza eraman dute.

## Kanpo estekak

* Datuak: Q46728
* Multimedia: Fiji Hindi language / Q46728
# Fikologia

Fikologia botanikaren azpidiziplina bat da, algen ikerketa zientifikoaz arduratzen dena. Algak sustraiak eta hostoak ez dituzten landare gisa hartzen dira. Algak garrantzitsuak dira ekoizle gisa uretako ekosistemetan. Espezie asko zelulabakarrak dira, baina bakarrik zelulanitzak haundiak izatera heldu daitezke. Zelula prokariotoak ere aztertzen ditu fikologiak.

## Historia

Botanika hasi zenetik aztertu da fikologia eta beste azpidiziplina batzuek aberastua izan da. Ikerketa kimikoen laguntzaz ere garatu da fikologia, nagusiki ikerketa genetikoen languntzaz. Grezian hasi ziren algak ikertzen (Teofrasto, Dioscorides) eta algak itsasoko landare bezala izendatu zituzten.

## Sailkapena

Bi alga mota daude:prokariotoak eta eukariotoak
* Prokariotoak: Algen barruan prokarioto talde bakarra sailkatu izan da,zianobakterioak. Alga urdin-berde izena ematen zaie. Beste hainbat izaki prokariotok ere fotosintesia gauzatzen duten arren, zianobakterioak dira fotosintesi oxigenikoa burutzen duten bakarrak eta alga kontsideratzen direnak, honenbestez.
* Eukariotoak: Hainbat taldetako izakiak kontsideratzen dira, gehienak Protista erreinukoak. Kasu gehienetan, forma heterotrofoekin elkarbanatzen dituzte kladoak, tradizionalki protozoo edo onddo moduan sailkatu direnekin.

## Fikologo nagusiak

* Elsie M. Burrows (Dr.) (1913–1986)
* Blackler, Margaret Constance Helen (1902–1981)
* de Váléra, Máirin (1912–1984)
* Kathleen Mary Drew-Baker (Dr) (1901-1957)
* Dixon, Peter Stanley (1929–1993)
* Eifion Jones, Willian (1925–2004)
* Irvine, David Edward Guthrie (1924–1995)
* Manton, Irene (1904–1988)
* Newton, Lilly (1893–1981)
* Papenfuss, George Frederik (1903–1981)
* Parke, Mary (1908– 1989)
* Taylor, William Randolph. (1895–1990)

## Kanpo estekak

* Datuak: Q188391
* Multimedia: Phycology / Q188391
# Fika (Nigeria)

    Artikulu hau Nigeriako barrutiari buruzkoa da; beste esanahietarako, ikus «Fika (argipena)».
Fika Nigeriako Yobe estatuko barruti bat da , 2022ko erroldan 215.000 biztanle zituen.
Herrialdearen ipar-ekialdean dago, Nigerrekin mugatik gertu eta Kano hiritik ekialdera.

## Erreferentziak

* ↑ «Nigeria: Administrative Division (States and Local Government Areas) - Population Statistics, Charts and Map» www.citypopulation.de (Noiz kontsultatua: 2023-01-25).

## Kanpo estekak

* Datuak: Q5448220
# Fika (Suedia)

    Artikulu hau Suediako ohiturari buruzkoa da; beste esanahietarako, ikus «Fika (argipena)».
Fika aditza eta izena da suedieraz, kafea edo beste edari bat) hartzeko ohituran oinarritutako pausatzeari erreferentzia egiten diona. Fika suediarra ingeleseko tearen orduarekin alderatu daiteke, nahiz eta fika egunean hainbat aldiz errepikatu daitekeen. Tradizio hau Suediako kulturan oso finkatuta dago, Suedia baita kafea gehien kontsumitzen duen herrialdeetako bat.

## Deskribapena

Kafea izan ohi zen fika garaian gehien edaten zena 20. mendean, baina 21.ean tea ere izan daiteke, eta normalean, haurrek zukua edo esnea edaten dute. Edaria beti gozogintzaz lagundu ohi da, hala nola gailetak, pastelak edo ogi xerrak gurinarekin. Fika nonahi hartzen da, bai etxeetan beste otordu bat balitz bezala egiten da, landa eremuan atsedenaldi gisa edo lantokian: Suediako bulego batzuetan kafe orduak izaten dituzte goizez eta arratsaldez, bilera informalak egiteko une bat.

## Etimologia

Fika hitza suedieraz dokumentatua dago 1910etik, eta kaffi hitzaren silabetan ordena aldaketatik dator.: ka-ffi > fi-ka. Frantses verlanaren antzeko silaben alderantziketa da.

## Erreferentziak

* Artikulu hau, osorik edo zatiren batean, katalanezko wikipediako «Fika» artikulutik itzulia izan da, 2021-12-24 data duen 28942678 bertsioa oinarritzat hartuta. Sartze-datarik ez duten erreferentziak, edo 2021-12-24 baino lehenago datatuak, jatorrizko artikulutik ekarri dira itzulpenarekin batera.
* 1 2 «fika - Uppslagsverk» ne.se.
* ↑ EarthTrends -Coffee consumption per capita. .
* ↑ «fika» ne.se - Ordbok.

## Kanpo estekak

* Datuak: Q742793
* Multimedia: Fika / Q742793
# Fika (argipena)

Fika izenak izenda ditzake:
* Fika, Bizkaiko herria, Gamiz-Fika udalerriaren parte.
* Fika, Suediako kafe-atsedenaldi tradizionalari ematen zaion izena.
* Fika, Nigeriako Yobe estatuko barrutia.
* Fika, Irakeko Maysan probintzian dagoen petrolio eremua.
* Fika, euskal deitura, Fica gisa gazteleraz ere idatzia (Fika deitura greziarra eta Fica deitura errumaniarra ere badaude).
# Firecreek

Firecreek (Hego Euskal Herrian Firecreekeko maltzurrak) 1968ko Philip Leacock eta John Mantley estatubatuar zinema zuzendarien western filma bat da. Bertan, James Stewart eta Henry Fonda aktoreek antzeztu zutelarik.
Filmak gaiztekeria eta bidegabekerien aurrean gizakiok erakutsi ohi dugun koldarkeria eta kemenaren arteko barne borrokaren gaia ukitzen du, bai eta jokamolde horien aurrean izan ohi diren pasibitate jarrerak ere.

## Argumentua

Mendebalde Urruneko Firecreek herrira pistolari maltzurrez osatutako taldea iritsi berri da, herrian isituak sortu eta herritar guztiak izutzen dituztelarik. Talde horretako buruzagia are zitalagoa den Bob Larkin (Henry Fonda) pistolaria da.
Johnny Cobb (James Stewart) herriak sheriff izendatu eta eskuz egindako latoizko izartxoa duen nekazari bakezalea da, pentsamenduak beste gai batzuetan jarriak ditu, bere emazte Henriettak (Jacqueline Scott) haurra erditzera baidoa, gainera gaztaroan bizitako tiroketa eta liskarretatik at egon nahi du.
Larkinen taldekideak diren Earl (Gary Lockwood), Norman (Jack Elam) eta Drew (James Best) pistolariek herritarrak asaldatu eta gogaituko dituzte, baian Larkinek ez du haiek gelditzeko ezertxo ere egingo, aldiz Evelyn (Inger Stevens) alargun ederrarekin oheratzen saiatuko da.
Herrian Cobb sheriffari Larkin eta bere pistolarien aurka borrokatzen lagunduko dien bakarra Arthur (Robert Porter) ukilu garbitzaile gazte, baldar baina kementsua da. Larkinen gizonek Arthur erailtzean, Cobbek armak hartu eta herritar izuti eta kikilduen begiradapean pistolariei bakarrik aurre egitea erabakiko du.

## Aktoreak

* James Stewart: Johnny Cobb
* Henry Fonda: Bob Larkin
* Inger Stevens: Evelyn Pittman
* Jacqueline Scott: Henrietta Cobb
* Gary Lockwood: Earl
* Dean Jagger: Whittier
* Ed Begley: Broyles predikatzailea
* Jay C. Flippen: Pittman jauna
* Jack Elam: Norman
* James Best: Drew
* Barbara Luna: Meli
* Brooke Bundy: Leah
* Robert Porter: Arthur
* Morgan Woodward: Willard
* John Qualen: Hall

## Kanpo estekak

* Firecreek filmaren IMDBko fitxa irakurgai (Ingelesez)
* Firecreek filmaren trailer edo iragarkia ikusgai (Ingelesez)
* Datuak: Q1218281
# Firefox OS

Firefox OS (proiektuaren izena: Boot to Gecko edo B2G) Linux kernelean oinarritutako kode irekiko sistema eragile bat da, smartphone eta tabletetarako bereziki garatutakoa eta smart TV telebistetan erabiltzeko ere pentsatua dago. Firefox web nabigatzailea garatzen duen irabazi asmorik gabeko Mozilla Fundazioak sortutakoa da.

## Kanpo estekak

* Datuak: Q550303
* Multimedia: Firefox OS / Q550303
# Firenzuola

Firenzuola Italiako udalerri bat da. Florentziako probintzian kokatuta dago, Toscana eskualdean. 4.394 biztanle ditu, 271,99 kilometro koadroko azaleran banatuta.

## Mugakideak

Firenzuolak honako udalerri hauekin egiten du muga:
Barberino di Mugello Borgo San Lorenzo Castel del Rio Castiglione dei Pepoli Monghidoro Monterenzio Palazzuolo sul Senio San Benedetto Val di Sambro Scarperia Scarperia e San Piero

## Kanpo estekak

* Datuak: Q82693
* Multimedia: Firenzuola / Q82693
# Firebird I

Firebird I automobila izan zen General Motorsek 1954an sortu zuen kontzeptu-automobil bat, gas-turbinazko propultsioarekin AEBetan eraikitako lehen autoa.

## Ezaugarriak

Emmett Conklin ingeniaria buru zela, GMko taldeak Firebird XP-21 deitu zion prototipoari, eta gero Firebird I bilakatu zen. II, III eta IV modeloek jarraitu zioten 1964a arte, gas propultsioko sistema zelarik guztien ezaugarri nagusia.
Konfigurazioaren aldetik oso praktika gutxikoa suertatu zen. Burbuilazko kabina bat zuen eserleku bakarrarekin gidariarentzat. Gorputza osatzen zen beiraz, hegal laburrez eta isats bertikaleko hegal batez; materiala indartutako plastikoa zen. Itxura balistikoa zuen guztiz. Balazta-sistema danborren sistema estandarretatik bereizten zen, gurpilen kanpoaldean baitzeuden, azkar hoztu ahal izateko, eta hegalek, berez, hegazkin baten antzeko aleroiak zituzten abiadura murrizteko.
Hasieran, Conklin bera zen gidatzeko kalifikatutako pertsona bakarra, eta 160 km/o abiadurara iritsita, bigarren mailara aldatzean, arazoakm sortu eta abiadura murriztu zuen lehen proban. Ez zen abiadura potentzialerako gehiago probatu, gas-turbinaren bideragarritasun praktikoa ikustea izan zen gehiago ingeniaritza proiektuaren zioa.
Eraiki zen ale bakarra 2022an erakutsi zuten Bilboko Gugggenheim Museoan egindako erakusketa batean.

## Erreferentziak

* 1 2 (Ingelesez) «Concepts that time forgot: the General Motors Firebird I» Top Gear 2020-08-05 (Noiz kontsultatua: 2022-06-27).
* ↑ Popular Mechanics. (Noiz kontsultatua: 2022-06-27).
* ↑ «Conklin Systems - Firebird Pages» www.conklinsystems.com (Noiz kontsultatua: 2022-06-27).
* ↑ (Ingelesez) Magazines, Hearst. (1954-03). Popular Mechanics. Hearst Magazines (Noiz kontsultatua: 2022-06-27).
* ↑ (Gaztelaniaz) «El Guggenheim estrena una exposición sobre automóviles con modelos históricos» Bilbao Secreto 2022-03-17 (Noiz kontsultatua: 2022-06-27).

## Kanpo estekak

* Datuak: Q50398241
* Multimedia: General Motors Firebird I / Q50398241
# Firestarter (1984ko filma)

    Artikulu hau 1984ko filma buruzkoa da; beste esanahietarako, ikus «Firestarter».
Firestarter (euskaraz: «Suhasle») 1984ko Mark L. Lester estatubatuar zinema zuzendariak zuzendutako beldurrezko film bat da. David Keith, Drew Barrymore, Freddie Jones, Heather Locklear, Martin Sheen, George C. Scott, Art Carney eta Louise Fletcher aktoreek antzeztu zuten.
Stephen King estatubatuar idazlearen izenburu berdineko eleberrian (1980) oinarritua dago. Gainera, Firestarter: Rekindled (2002) telesail laburra ere izan zuen.

## Argumentua

Oharra: Atal honek istorio osoa edo amaiera argitzen du.
Charlie McGee (Drew Barrymore) bere gogoz suteak sor ditzaken naturaz gaindiko ahalmena duen zortzi urteko neskatoa da. Neskatoak gaitasun kontrolagaitz eta arriskutsu hau AEBetako gobernuaren babesaz burututako esperimentu baten ondorioz bereganatu zuen, dohaia arma sekretu gisa erabili nahi baitu.

## Aktoreak

* David Keith: Andrew "Andy" McGee
* Drew Barrymore: Charlene "Charlie" McGee
* Freddie Jones: Joseph Wanless doktorea
* Heather Locklear: Victoria "Vicky" McGee (jaiotzez Tomlinson)
* Martin Sheen: James Hollister kapitaina
* George C. Scott: John Rainbird
* Art Carney: Irv Manders
* Louise Fletcher: Norma Manders
* Moses Gunn: Pynchot doktorea
* Antonio Fargas: Taxi gidaria

## Kanpo estekak

* IMDBko fitxa irakurgai (Ingelesez)
* Datuak: Q848503
# Firebug

Firebug Firefox nabigatzailearen gehigarri bat da. Oso erabilgarria da web garatzaile eta maketatzaileentzat. Gehigarri honek hainbat utilitate du edozein web orria, “inline” eta bat-bateko moduan editatu, aztertu eta kudeatzeko. Horrela, web orri edo aplikazio baten DOM egitura, CSS, HTML eta JavaScript kodea modu erraz eta azkar batean aztertu eta aldatzeko aukera ematen du nabigatzailean bertan, inolako kanpo aplikazio baten beharrik gabe.
Lehenengo bertsioa 2006ko Otsailaren 12an argitaratu zuten (0.2 bertsioa). Handik hona, eguneraketa ugari eman da, eta, azkenik, 1.0 bertsioa 2007 urtean argitaratu zen.
Firebug Jow Hewitt-ek sortu zuen. Azken bertsioa BSD lizentziapean argitaratu zen.
* Proiektuaren webgunea: http://www.getfirebug.com
* Kodea: http://code.google.com/p/fbug
* Garatzaile nagusia: Joe Hewitt (http://www.joehewitt.com)
* Azken bertsioa: 1.4.3 (09/09/29).
* Tamaina: 519 KB.
* Lizentzia: BSD.

## Kanpo estekak

* Datuak: Q1321700
* Multimedia: Firebug (software) / Q1321700
# Firefly (telesaila)

Firefly estatubatuar abenturazko telesaila da, Joss Whedonek Foxerako sortua.

## Sinopsia

Oharra: Atal honek istorio osoa edo amaiera argitzen du.
2517. urtean, gizakiak izar sistema berri batera iritsi ondoren, Serenity espazio-ontziko eskifaiaren abenturak ditu ardatz. Telesailak gerra zibil batean galtzaile izan zen alderdian borrokatu zen jendearen gorabeherak aztertzen ditu, baita bere izar-sistemaren mugetan dagoen kultura aitzindaria ere. Gainera, bizirik iraun zuten bi superpotentzia bakarrak, Estatu Batuak eta Txina, gobernu federal zentrala osatzeko elkartu ziren etorkizuna da, Aliantza izenekoa, eta bi kulturen bat-egitean ere suertatu zen.

## Aktoreak

* Nathan Fillion: Malcolm "Mal" Reynolds
* Gina Torres: Zoë Alleyne Washburne
* Alan Tudyk: Hoban "Wash" Washburne
* Morena Baccarin: Inara Serra
* Adam Baldwin: Jayne Cobb
* Jewel Staite: Kaywinnit Lee "Kaylee" Frye
* Sean Maher: Dr. Simon Tam
* Summer Glau: River Tam
* Ron Glass: Derrial Book

## Erreferentziak

* ↑ Whedon, Serenity: Relighting the Firefly, DVD extra

## Kanpo estekak

* Datuak: Q11622
* Multimedia: Firefly (TV series) / Q11622
# Firefox (filma)

Firefox (euskaraz Suzko Azeria) 1982ko Clint Eastwood estatubatuar zinema zuzendari eta aktoreak zuzendu eta antzeztutako ekintza eta espioitza film bat da. Craig Thomas idazlearen Firefox eleberrian oinarritua dago. Clint Eastwood, Freddie Jones, David Huffman, Warren Clarke, Kenneth Colley eta Ronald Lacey aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Sobietarrek gerra hegazkin oso sofistikatu baten eredua garatu dute. NATOren sistemek bere izatea topatzean, estatubatuarrek Mitchell Gant (Clint Eastwood) pilotu trebea ezkutuan Sobietar Batasunera bidali eta hegazkina gordea dagoen segurtasun goreneko basetik ostu eta AEBetara eramateko egitasmoa gauzatuko du. Hegazkinaren kodea "Firefox" da eta abiadura harrigarriak hartzeko gai izateaz gain, mendebaldeko ingeniariek behin ere amestu ez zuketeen maniobrabilitatea eta sekulako armak ditu, gainera pilotuaren gogoa besterik ez da behar hegazkineko gailuak martxan jarri edota kontrolatzeko. Gantek misioa burutzea onartuko du.

## Aktoreak

* Clint Eastwood: Mitchell Gant
* Freddie Jones: Kenneth Aubrey
* David Huffman: Buckholz
* Warren Clarke: Pavel Upenskoy
* Ronald Lacey: Semelovsky
* Kenneth Colley: Kontarsky kolonela
* Klaus Löwitsch: Vladimirov jenerla
* Nigel Hawthorne: Pyotr Baranovich doktorea
* Stefan Schnabel: Leonid Brezhnev idazkari nagusia
* Thomas Hill: Brown jenerala
* Clive Merrison: Mahor Lanyev
* Kai Wulff: Yuri Voskov teniente kolonela
* Dimitra Arliss: Natalia Baranovich doktorea
* Austin Willis: Walters
* Michael Currie: Seerbacker kapitaina
* Alan Tilvern: Kutuzov aire marshalla
* John Ratzenberger: Peck buruzagia
* Wolf Kahler: KGBko Yuri Andropov buruzagia

## Kanpo estekak

* Firefox filmaren IMDBko fitxa irakurgai (Ingelesez)
* Firefox filmaren trailer edo iragarkia ikusgai. Youtube.com (Ingelesez)
* Datuak: Q1418932
# Firebaugh (Kalifornia)

Firebaugh Kaliforniako hiri bat da. Fresno konderrian kokatua dago. 2010ean 7.549 biztanle zituen, 9,0 kilometro koadrotan banatuta.

## Ikus, gainera

* Fresno konderria

## Kanpo estekak

* Datuak: Q1705364
# Firestarter

Firestarter (euskaraz: «Suhasle») ingelesezko hitza izan daiteke:
* Firestarter, Stephen Kingen 1980ko eleberria, film bilakatuta:
** Firestarter, 1984ko filma;
** Firestarter, 2022ko filma;
* FireStarter, PCrako bideo-jokoa;
* Firestarter, Prodigy taldeko abestia.
# Forest Hills (Michigan)

Forest Hills Ameriketako Estatu Batuetako erroldak esleitutako leku bat da. Kent konderrian dago, Michigan estatuan. 28.573 biztanle ditu, 131,576176 kilometro koadroko azaleran banatuta.

## Ikus, gainera

* Kent konderria

## Kanpo estekak

* Datuak: Q2112536
# Forest Meadows (Kalifornia)

Forest Meadows Ameriketako Estatu Batuetako erroldak esleitutako leku bat da. Calaveras konderrian dago, Kalifornia estatuan. 1.276 biztanle ditu, 14,646879 kilometro koadroko azaleran banatuta.

## Ikus, gainera

* Calaveras konderria

## Kanpo estekak

* Datuak: Q1931743
# Forest Oaks (Ipar Carolina)

Forest Oaks Ameriketako Estatu Batuetako erroldak esleitutako leku bat da. Guilford konderrian dago, Ipar Carolina estatuan. 4.209 biztanle ditu, 12,692487 kilometro koadroko azaleran banatuta.

## Ikus, gainera

* Guilford konderria

## Kanpo estekak

* Datuak: Q1901914
# Forest Hills (Pennsylvania)

Forest Hills Pennsylvaniako borough bat da. Allegheny konderrian kokatua dago. 2010ean 6.518 biztanle zituen, 4,05 kilometro koadrotan banatuta.

## Ikus, gainera

* Allegheny konderria

## Kanpo estekak

* Datuak: Q1130460
* Multimedia: Forest Hills, Pennsylvania / Q1130460
# Forest Junction (Wisconsin)

Forest Junction Ameriketako Estatu Batuetako erroldak esleitutako leku bat da. Calumet konderrian kokatuta dago, Wisconsin estatuan. 746 biztanle ditu, 6,677221 kilometro koadroko azaleran banatuta.

## Ikus, gainera

* Calumet konderria

## Kanpo estekak

* Datuak: Q5469000
* Multimedia: Forest Junction, Wisconsin / Q5469000
# Forest Hills (Tennessee)

Forest Hills Ameriketako Estatu Batuetako hiri bat da. Davidson konderrian dago, Tennessee estatuan. 5.038 biztanle ditu, 23,882445 kilometro koadroko azaleran banatuta.

## Ikus, gainera

* Davidson konderria

## Kanpo estekak

* Datuak: Q2685093
* Multimedia: Forest Hills, Tennessee / Q2685093
# Forest Home (New York)

Forest Home Ameriketako Estatu Batuetako erroldak esleitutako leku bat da. Tompkins konderrian dago, New York estatuan. 1.168 biztanle ditu, 0,70968 kilometro koadroko azaleran banatuta.

## Ikus, gainera

* Tompkins konderria

## Kanpo estekak

* Datuak: Q3461071
# Forest Lake (Minnesota)

Forest Lake Minnesotako hiri bat da. Washington konderrian kokatua dago. 2010ean 18.375 biztanle zituen, 79,14 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q1978857
* Multimedia: Forest Lake, Minnesota / Q1978857
# Forest Park (Georgia)

Forest Park Georgiako estatuko hiri bat da. Liberty konderrian kokatua dago. 2010ean 18.468 biztanle zituen, 24,02 kilometro koadrotan banatuta.

## Ikus, gainera

* Liberty konderria

## Kanpo estekak

* Datuak: Q3261685
* Multimedia: Forest Park, Georgia / Q3261685